თბილისის ფორუმი - ვიკიპედია

# თბილისის ფორუმი

### ვიკიპედიიდან

"თბილისის ფორუმი" (www.forum.ge) ამოქმედდა 2001 წლის 25 იანვარს. მისი შექმნის ინიციატორი და თავად შემქმნელიც იყო Tim. თავიდან ფორუმი სუნთქავდა UBB ძრავით, ხოლო მოგვიანებით vBulletin-ზე გადავიდა. ამჟამად Invision Power Board-ის სისტემაზე მოქმედებს.

თბილისის ფორუმის თავდაპირველი ლოგო

ფორუმის დამფუძნებელი "TI Service"-ში მუშაობდა. ჰოსტინგიც ამავე ფირმის იქნა გამოყენებული და ფორუმის პირველი მისამართიც შესაბამისად ასე გამოიყურებოდა: forum.ti.net.ge.”თბილისის ფორუმის” პირველი დარეგისტრირებული მომხმარებლებიც (და შემდგომში მოდერატორებიც) მისი თანამშრომლები და მეგობრები აღმოჩნდნენ. მოგვიანებით ტიმმა შენიშნა, რომ ფორუმზე უკვე მისთვის სრულიად უცნობმა ხალხმა დაიწყო რეგისტრაცია და წერა, რითიც ძალიან გაკვირვებული დარჩა. პერიოდულად ფორუმის სტრუქტურა დაიხვეწა და თემატურად ჩამოყალიბდა.

2001 წლის ზაფხულშივე მოეწყო პირველი შეკრება, რომელსაც ესწრებოდნენ პირველი მომხმარებლები (ტიმი, GT, Iron Maiden და სხვები). მეორე შეხვედრა სექტემბრის თვეში შედგა. მოგვიანებით ასეთი სახის შეკრებები ტრადიციად იქცა, თუმცა ცვალებადი სიხშირით.

ამჟამად (2007 წელი) ფორუმით სარგებლობს 25000-მდე წევრი (user), გახსნილია 170000-მდე თემა (topic) და ამ თემებზე არის 4 მილიონამდე გამოხმაურება (posting).

## [რედაქტირება] განყოფილებები და ფორუმის სტრუქტურა

ფორუმი შედგება სხვადასხვა განყოფილებებისგან, რომლებიც დალაგებულეა თემატიკის მიხედვით. ზოგიერთ განყოფილებაში არსებობს ქვე-განყოფილება, რომელიც უფრო აკონკრეტებს რაიმე თემას, მაგალითად, განყოფილება GAMES დაყოფილია 4 ქვე-განყოფილებად: ACTION, SIMULATORS, RPG/STRATEGY & ADVENTURE და CONSOLE GAMES. ამით უფრო ადვილი ხდება მომხმარებლისთვის იმ თემების პოვნა, რომელიც მას აინტერესებს. ფორუმზე არის ადამიანისთვის საინტერესო და პრობლემატური თემისთვის ნებისმიერი განყოფილება:

- პოლიტიკა (საუბრები პოლიტიკურ ვითარებაზე საქართველოში, კონფლიქტური ზონები, ამათუიმ ძალის და ამბის მხარდასაჭერი აქციების ორგანიზირება)
- მეცნიერება
- ხელოვნება
- კულტურა (საუბრები პოეზიაზე, პროზაზე, ლიტერატურაზე, ხელოვნების ნიმუშებზე. განყოფილება დაყოფილია 5 ქვე-განყოფილებად: ისტორია, კინემატოგრაფია, ფოტოგრაფია, მოგზაურთა კლუბი, განათლება)
- მელომანია (მუსიკალური შეხედულებების გაცვლა, სასურველი სიმღერების გადმოსაწერი ბმულების ძებნა-ძიება, როკ კონცერტების ორგანიზირება)
- ბიზნესი და ეკნომიკა (დისკუსიები ქართული ბიზნესის და ეკონომიკის შესახებ)
- ქალი და მამაკაცი (თემები ქალისა და მამაკაცის ურთიერთობებზე, პრობლემებზე, რომანტიკა, სიყვარული, სექსი, ყველაფერი რაც ეხება ქალებს, კაცებს და მათ ურთიერთობას)
- სამართალი (მათთვის ვისაც აინტერესებს რაიმე საკითხის იურიდიული მხარე, ან კონსულტაცია იურისტებთან)
- სპორტი (სპორტული სიახლენი, ქვე-განყოფილებები: ქართული სპორტი,სპორტის ბრიგადა და მსოფლიო ფეხბურთი)
- ჯანმრთელობა და მედიცინა (პირველადი დახმარების აღმოჩენის ინტრუქცია, სამედიცინო ლექსიკონი, სპორტული მედიცინა, ვენერიული დაავადებების ცნობარი, სტომატოლოგია)
- არსენალი (იარაღები, სამხედრო საქმე და აღჭურვილობა)
- ავტომობილები (საუბრები მანქანების სხვადასხვა ფირმებზე, მათ + და – მხარეებზე)
- მასმედია (ქართული ტელე-რადიო გადაცემები, გაზეთები, ჟურნალისტები)
- ფლორა და ფაუნა (ცხოველების და მცენარეების მოყვარულთა კლუბი, რჩევები, შინაური ცხოველების სურათები)
- სამუშაო ადგილები თბილისში (მათთვის ვინც ეძებს სამსახურს)
- თბილისი (საუბრები დედაქალაქზე, ქუჩებზე და ა.შ. სანამ ზურაბ ჭიაბერაშვილი იყო ქალაქის მერი, განყოფილებაში ფუნქციონირებდა თემა, საუბრები მერთან, სადაც თბილისის მერი შემოდიოდა და ფორუმელებს კითხვებზე პასუხობდა და ესაუბრებოდა)
- კომუნიკაციები (კომუნიკაციის საშუალებები საქართველოში და არა მარტო, მაგთის ხ.დ.კ., ჯეოსელის ხ.დ.კ. და სხვა)
- კომპიუტერები და ელექტრონიკა (ტექნიკური პრობლემები, რასაც ქვია Hardware, სქემები და სხვა)
- ყიდვა-გაყიდვა-გაცვლა (სახლების, მანქანების, საყოფაცხოვრებო ტექნიკის, მობილური ტელეფონების, კომპიუტერების, მოკლედ რაც არსებობს ყველაფრის ყიდვა, გაყიდვა, გაცვლა)
- ინტერნეტი (ვებ-საიტები, ვებ-დიზაინი, ფორუმების დამზადება, ინტერნეტი საქართველოში)
- თამაშები (განყოფილება კომპიუტერულ თამაშებზე, ნებისმიერი პლათფორმისთვის (ვინდოუსი, სონი, ნინტენდო...)
- გლობალური გაქართულება (განყოფილება სადაც პროფესიონალები და ჩვეულებრივი მომხმარებლები მუშაობენ Wikipedia-ს, Microsoft Office/Windows-ის და სხვა პროგრამების გაქართულებაზე)
- პროგრამები (რასაც ქვია Software, გადმოსაწერი ბმულები, ინსტრუქციები, დრაივერები და სხვა)
- პროგრამირება (ყველანაირი კომპიუტერული ენა: DB, C/C++, Perl, PHP, Oracle, MySQL, HTML და სხვა)
- პინგვინები და ეშმაკუნები (Linux » Unix » Cisco & Networking)
- აბანო (განყოფილება სადაც განიხილება სხვადასხვა ინტიმური საკითხები, უხამსი ხუმრობების და სურათების ადგილი.

ხოლო თუ არსებობს რაიმე პრობლემა ან საკითხი, რომელიც ამ განყოფილებებიდან არც-ერთს არ შეესაბამება, მაშინ არსებობს კიდევ ორი სპეციალური განყოფილება General Discussion და Flame, სადაც უპრობლემოდ მოათავსებთ თქვენთვის სასურველ თემას.

ხოლო თუ მომხმარებელს გაუჩნდება შეკითხვები ან შემოთავაზებები ფორუმთან დაკავშირებით, არსებობს კიდევ ერთი განყოფილება ფორუმის შესახებ, სადაც შეუძლია გაუზიაროს ხალხს თავისი იდეები. ფორუმი არაა მხოლოდ ახალგაზრდა ხალხის გასართობი ადგილი, აქ შეგხვდებიან თავის საქმის პროფესიონალი ადამიანებიც, ექიმები, იურისტები, ფსიქოლოგები, ვებ-დიზაინერები, პროგრამისტები, ბიზნესმენები, რალისტები, სამხედროები, ჟურნალისტები და სხვა მრავალი განხრით წასული ადამიანი, რომლებიც მზად არიან გასცენ ნებისმიერ შენს შეკითხვას პასუხი თავიანთ დარგში.

## [რედაქტირება] ფორუმის კონტროლი

ყოველ განყოფილებას ყავს თავისი მოდერატორი, დამკვირვებელი. მოდერატორის ვალდებულებაა დაიცვას ფორუმის წესები, განყოფილება შეინახოს და გაასუფთავოს დარღვევებისა და FLOOD-ისგან. მოდერატორს შეუძლია დახუროს და გახსნას ნებისმიერი თემა მის განყოფილებაში არსებული, აპინოს და ჩამოპინოს (მიაჭიკარტოს), წაშალოს, მიუერთოს სხვა თემას, გადაიტანოს სხვა განყოფილებაში თუ ჩათვლის რომ ეს თემა მის განყოფილებას არ შეესაბამება. მოდერატორმა უნდა აკონტროლოს ცენზურა, წაშალოს პოსტები, რომლებიც შეიცავს პიროვნების შეურაცხმყოფელ გამონათქვამებს, არანორმატიულ ლექსიკას, დაუსაბუთებელ ინფორმაციას და სხვა დარღვევებს. მოდერატორს აქვს უფლება რომ გააფრთხილოს (warn) და ბანი დაადოს მომხმარებელს დარღვევის შემთხვევაში. როდესაც მომხმარებელი პოსტავს ფორუმზე, მას არ შეუძლია მიყოლებით გააკეთოს 2 პოსტი, ყოველი პოსტის შემდეგ, მანდ უნდა დაიცადოს 3 წუთი, იმისათვის რომ გააკეთოს მეორე პოსტი (თუნდაც სხვა განყოფილებაში, ან თემაში), ამას ქვია Flood Control-ი, მისი აზრი იმაშია რომ ფორუმი ძალიან არ გადაიტვირთოს. ხოლო როდესაც მომხმარებელი დაარღვევს წესს, და მოდერატორი მას მისცემს ვორნს, ამ მომხმარებლის Flood Control-ი გაიზრდება 1 წუთით, კიდევ თუ დაარღვევს, მეორე გაფრთხილებაზე კიდევ 2 წუთი დაემატება, მესამეზე 4, და მეხუთეზე კი დაედება ერთთვიანი ბანი, და ის ერთი თვის განმავლობაში ვერ შეძლება ფორუმზე შემოსვლას თავისი ნიკით. თითო ვორნს აქვს 1 თვიანი ვადა, ანუ, თუ მომხმარებელი მიიღებს ვორნს, მას ეს ვორნი (ანუ Flood Control-ის გაზრდა) ექნება 1 თვის განმავლობაში, ანუ ყოველი ვორნის ხანგრძლივობა არის 1 თვე, თუ ადამიანი ერთ დღეს ორჯერ დაარღვევს წესს და მიიღებს ორ ვორნს, მას მოუწევს ორი თვე ლოდინი, იმისათვის რომ ვორნი გაუქრეს, და ვერავინ შეძლებს ადმინისტრატორის გარდა მისთვის ამ ვორნის დაკლებას.

ფორუმი არის ერთგვარი რესპუბლიკა. არსებობს სენატი და საკონტროლო საბჭო. სენატი ატარებს მოდერატორთა არჩევნებს განყოფილებებში. ყველაფერი ხდება წესის დაცვით, მომხმარებლები ირჩევენ მოდერატორს და კო-მოდერატორს (ესეც იგივე მოდერატორია, თითქმის იგივე ფუნქციებით, უბრალოდ ზოგიერთ ტექნიკურ შესაძლებლობას ვერ იყენებს მოდერატორისგან განსხვავებით). ნებისმიერ მომხმარებელს შეუძლია გაასაჩივროს მიღებული ვორნი სენატთან. თუ მომხმარებელი შესძლებს იმის დამტკიცებას, რომ არასამართლიანი გაფრთხილება მიიღო, სენატის მხარდაჭერით, მას დაუკლებენ ვორნს და მოდერატორს მისცემენ გაფრთხილებას. ორი ასეთი გაფრთხილების შემთხვევაში მოდერატორი დატოვებს თავის დაკავებულ პოსტს.

## [რედაქტირება] ცალკეული ჯგუფები ფორუმზე

ფორუმზე უკვე დიდი ხანია ჩამოყალიბდა საერთო ინტერესების მქონე ხალხთა სხვადასხვა ჯგუფები. განყოფილებაში ‘სპორტი’ შეიქმნა ახალი ქვე-განყოფილება ‘სპორტი ბრიგადა’, რომელიც ეძღვნებათ პერსონალურად სპორტში მპოსტავ მომხმარებლებს, რომელებიც უკვე რამოდენიმე წელია პერიოდულად იკრიბებიან ცხოვრებაში, თამაშობენ ფეხბურთს, ბილაირდს, კალათბურთს და სხვა გუნდურ თამაშებს, ამის შემდეგ კი დაღლილები მიდიან რესტორნებსა და ბარებში სადაც ერთობიან, ერთად ატარებენ დროს, და ღამით, სახლში დაბრუნებისთანავე, შედიან ფორუმზე და ერთმანეთს უზიარებენ დღის ამბებს, სურათებს და იწყებენ მზადებას შემდეგი შეხვედრისთვის.

მელომანიის განყოფილებაში უფრო მეტად საუბრობენ როკ-მუსიკისა და ჰევი-მეტალის მოყვარულები. განყოფილების თავისებურება სწორედ იმაშია, რომ აქ თითქმის არ არის ე.წ. ”პაპსას” მოყვარულები. რეპის მსმენელებს წარმოადგენს სულ რამდენიმე ადამიანი, რომლებიც არც თუ ხშირად, მაგრამ მაინც საუბრობენ საყვარელ რეპ-შემსრულებლებზე.

ფორუმის საშუალებით შეიქმნა უამრავი ქართული მუსიკალური ბენდი (უმეტესად როკ/მეტალ ბენდები). მუსიკოსების მოყვარულებსაც არაერთხელ ჰქონიათ შეხვედრა. ამჟამად უფრო შეიმჩნევა ნინო ქათამაძის მსმენელების აქტიურობა. რამდენიმე წლის წინ, ჯგუფ პინკ ფლოიდის ალბომის ‘Wish You Were Here’-ის 30 წლის თავის აღსანიშნავად, ამ ჯგუფის მოყვარულთა ერთი ჯგუფი გავიდა ქალაქგარეთ პიკნიკზე.

ასეთივე გუნდები არსებობს თითქმის ყველა განყოფილებაში, რომლებიც ტრადიციისამებრს თვეში ერთხელ დადიან სახინკლეში ან სხვა ადგილებში ერთად დროის გასატარებლად და ერთმანეთის რეალობაში გასაცნობად.

პოლიტიკის განყოფილებიდან ძალიან ხშირად იგეგმება და ორგანიზაცია ეწევა სხვადასხვა პოლიტიკურ და სახალხო აქციებს, მხარდაჭერებს.

გენერალში და ფლეიმში ყოველთვის შეხვდებით თემას “დავეხმაროთ.....” აქ ფორუმელები სხვადასხვა გაჭირვებულ ოჯახებს ან ინდივიდუალებს, ბავშთა სახლებს და მოხუცებულთა პანსიონებს სტუმრობენ და ჩააქვთ სხვადასხვა პროვიზიები, წამლები, ერთად შეგროვებული ფულით ნაყიდი საყოფაცხოვრებო ტექნიკა. ესეთი აქციები პერმანენტულია. თუ ტელევიზორში გადაცემა ‘დროება’ ან ნებისმიერი ახალი ამბები გადმოსცემს რაიმე რეპორტაჟს ამა თუ იმ გაჭირვებულ ადამიანზე, რომელსაც სასწრაფოდ ჭირდება შველა, ფორუმელები ეგრევე იწყებენ ფულის გროვებას და საჭირო ნივთების მიტანას. გახსნილა თემა სადაც ადამიანს ჭირდებოდა სისხლის გადასხმა, ფორუმზე თუ იყვნენ ხალხი იმავე ჯგუფის სისხლით, მიდიოდნენ და აძლევდნენ.

## [რედაქტირება] Board Message

ე.წ. ”ბორდ მესიჯი” არის ფორუმის ძრავის სპეციალური გვერდი, რომელიც ირთვება მხოლოდ მაშინ, როდესაც ფორუმი ზედმეტად დატვირთულია მომხმარებლებით. წარსულში, არასტაბილური სერვერის (ან Invision Power Board-ის ძველი ვერსიის გამო) ეს პრობლემა ხშირად იჩენდა თავს და ფორუმზე უპრობლემოდ საუბარი თითქმის შეუძლებელი იყო.

მიუხედავად იმისა რომ Board Message არ სარგებლობს ფორუმზე დიდი პოპულარობით, უფრო მეტიც, იგი ბევრს ძულს და მისი დანახვაც კი არ უნდათ, იგი იმედოვნებს რომ დადგება დრო როდესაც ფორუმის მომხმარებელები და Board Message, იცხოვრებენ ერთად და შეთანხმებულად, და ურთიერთგაგების და ტოლერანტობის მაგალითს მისცემენ სხვა ფორუმებს

## [რედაქტირება] ასევე იხილეთ

- ვჩპუ

| ეს არის სტატიის ან სექციის ესკიზი. თქვენ შეგიძლიათ შეავსოთ იგი.

Retrieved from "http://ka.wikipedia.org../../../%E1%83%97/%E1%83%91/%E1%83%98/%E1%83%97%E1%83%91%E1%83%98%E1%83%9A%E1%83%98%E1%83%A1%E1%83%98%E1%83%A1_%E1%83%A4%E1%83%9D%E1%83%A0%E1%83%A3%E1%83%9B%E1%83%98.html"

კატეგორიები: ესკიზი | თბილისის ფორუმი

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება